Foto: abcnews.go AQShning Florida shtatida joylashgan Fort-Loderdeyl shahrida yengil motorli samolyot ko‘p qavatli uyga borib urildi. Bu haqda CBS4 Miami telekanali ma’lum qildi. Reklama samolyoti bir yildan beri ta’mirlash ishlari olib borilayotgan 18 qavatli binoga borib urilgan va suv havzasi bo‘lgan terrasaga tushgan. Ma’lum qilinishicha, voqea sababli binodan 100 ga yaqin kishi evakuatsiya qilingan. Uchuvchi voqea joyida halok bo‘lgan, uning shaxsi aniqlashtirilmoqda.